Diari Oficial de la Generalitat Valenciana


Sumari del DOGV 4682, del 02-02-2004 (2004/473)

ACORD de 5 de novembre de 2003, de la Comissió Territorial d'Urbanisme de València que fa referència al pla de reforma interior UE núm. 8 d'Almàssera.
------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/473


Data del document
:   05-11-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almàssera
    * pla d'urbanisme

ACORD de 5 de novembre de 2003, de la Comissió Territorial d'Urbanisme de València que fa referència al Pla de reforma interior UE núm. 8 d'Almàssera. [2004/X473]
  
Vist l'expedient remés per l'Ajuntament d'Almàssera, referit al Pla de reforma interior de la unitat d'execució núm. 8, s'informa del següents
  
Antecedents de fet
  
Primer. Per mitjà d'acord plenari de 25 de febrer de 2002, l'Ajuntament d'Almàssera va aprovar provisionalment el Pla de reforma interior de la unitat d'execució núm. 8, de promoció municipal.
  
L'anunci d'informació pública es va inserir en el DOGV núm. 4148 de 25 de febrer de 2003 i en un periòdic d'informació general.
  
Segon. El Pla de reforma interior té com a objecte delimitar una unitat d'execució en sòl urbà del nucli antic, integrada per parcel·les edificables i la superfície del viari de connexió entre l'Av. Santa Maria del Puig i el carrer Sant Francesc d'Assís. L'àrea de repartiment coincideix amb la unitat d'execució, sense que es modifique l'edificabilitat prevista en el pla general.
  
Les dades més significatives de l'actuació són les següents:
  
Superfície UE: 443,8374 m²
  
Superfície vial: 204,9998 m²
  
Superfície parcel·la edificable: 238,8376 m²
  
Nombre de plantes: 3
  
Aprofitament tipus: 1,61 m²7/m²s
  
Tercer. Durant la tramitació municipal, es van presentar dues al·legacions que van ser resoltes en l'acord plenari d'aprovació provisional.
  
Quart. La Comissió Informativa de la Comissió Territorial d'Urbanisme de València, en la sessió del 31 d'octubre de 2003, va emetre informe relatiu al projecte que ens ocupa, i acompleix així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 52 i concordants de la Llei reguladora de l'activitat urbanística (LRAU).
  
Segon. La documentació està completa a l'efecte del que preveu l'article 64-H LYEO.
  
Tercer. Almàssera compta amb pla general aprovat definitivament per la Comissió Territorial d'Urbanisme amb data 24 de gener de 1991.
  
Quart. La proposta es fonamenta en l'article 118 del Reglament de planejament de la Comunitat Valenciana, segons el qual ?mitjançant el Pla de reforma interior poden esmenar-se les insuficiències d'un pla general que no haja delimitat unitat d'execució per a terrenys on conviga fer una adequada urbanització per mitjà d'actuacions integrades per ser tècnicament impossible o inadequat efectuar-ho mitjançant una actuació aïllada?.
  
La unitat d'execució que es delimita es justifica per la necessitat de cedir i d'urbanitzar el vial que connecta l'Av. Santa Maria del Puig i el carrer Sant Francesc d'Assís, i es manté l'edificabilitat fixada en el Pla General.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva del planejament urbanístic de municipis de menys de 50.000 habitants, de conformitat amb el que preveuen els articles 9 i 10 del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del 5 de novembre de 2003, acorda:
  
Aprovar definitivament el Pla de reforma interior de la unitat d'execució núm. 8 d'Almàssera.
  
Contra el present Acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, del Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 5 de novembre de 2003.- El secretari de la Comissió Territorial d'Urbanisme: Álvaro Aleixandre Ortí.